laion/Wikipedia-Exotic huggingface dataset:
ইরিথ্রোপিট্টা

ইরিথ্রোপিট্টা (Erythropitta) Pittidae (পিটিডি) গোত্রের অন্তর্গত একটি গণ। মোট ৬টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে, কেবল একটির বিচরণ অস্ট্রেলিয়া পর্যন্ত বিস্তৃত। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত। গুঁফো শুমচা, Erythropitta kochi লালপেট শুমচা, Erythropitta erythrogaster নীলদাগী শুমচা, Erythropitta arcuata গার্নেট শুমচা, Erythropitta granatina কালোমুকুট শুমচা, Erythropitta (granatina) ussheri Graceful Pitta, Erythropitta venusta Irestedt, M., Ohlson, J. I., Zuccon, D., Källersjö, M. & Ericson, P. G. P. (২০০৬)। "Nuclear DNA from old collections of avian study skins reveals the evolutionary history of the Old World suboscines (Aves: Passeriformes)" (পিডিএফ)। Zoologica Scripta। 35: 567–580। ডিওআই:10.1111/j.1463-6409.2006.00249.x। ২৩ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুন ২০১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
হাইড্রর্নিস

হাইড্রর্নিস (Hydrornis) Pittidae (পিটিডি) গোত্রের অন্তর্গত একটি গণ। মোট ১৩টি প্রজাতি এ গণের অন্তর্ভুক্ত। সবগুলো প্রজাতিই দক্ষিণ-পূর্ব এশিয়ায় বিচরণ করে। পূর্বে এ গণের সদস্যগুলো পিট্টা গণের অন্তর্ভুক্ত ছিল। পরবর্তীতে ২০০৬ সালে বৈজ্ঞানিক গবেষণার ভিত্তিতে এ পিট্টা গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত। কানি শুমচা, Hydrornis phayrei নীলঘাড় শুমচা, Hydrornis nipalensis নীলকোমর শুমচা, Hydrornis soror খয়েরিঘাড় শুমচা, Hydrornis oatesi শ্নাইডারের শুমচা, Hydrornis schneideri বৃহৎ শুমচা, Hydrornis caerulea নীলমাথা শুমচা, Hydrornis baudii নীল শুমচা, Hydrornis cyanea দাগীপেট শুমচা, Hydrornis elliotii গার্নির শুমচা, Hydrornis gurneyi দাগী শুমচা জাভার দাগী শুমচা, Hydrornis (guajana) guajana মালয়ী দাগী শুমচা, Hydrornis (guajana) irena বোর্নিওর দাগী শুমচা, Hydrornis (guajana) schwaneri Irestedt, M., Ohlson, J. I., Zuccon, D., Källersjö, M. & Ericson, P. G. P. (২০০৬)। "Nuclear DNA from old collections of avian study skins reveals the evolutionary history of the Old World suboscines (Aves: Passeriformes)" (পিডিএফ)। Zoologica Scripta। 35: 567–580। ডিওআই:10.1111/j.1463-6409.2006.00249.x। ২৩ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুন ২০১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
বাংলাদেশ সমরাস্ত্র কারখানা

বাংলাদেশ সমরাস্ত্র কারখানা বাংলাদেশ সেনাবাহিনীর সর্ববৃহৎ সামরিক কারখানা। এটি গাজীপুরে অবস্থিত। এখানে বাংলাদেশ সেনাবাহিনীর জন্য অস্ত্র, গোলাবারুদ, এবং অন্যান্য সরঞ্জাম তৈরি করা হয়। কারখানাটি আনুষ্ঠানিকভাবে ৬ এপ্রিল ১৯৭০ সালে উদ্বোধন করা হয়। গাজীপুর জেলার চতর মৌজার ৩০৩ একর জমির ওপর কারখানা এবং আবাসিক এলাকা নিয়ে সমরাস্ত্র কারখানা স্থাপিত। ১৯৭০ সালে এটির উদ্বোধন করা হয়। যদিও ১৯৭১ সালে বাংলাদেশের স্বাধীনতা যুদ্ধের সময় এটির যথেষ্ট ক্ষতি হয়, এরপর এটির ক্ষমতা পুনঃস্থাপন এবং প্রসারিত করা হয়। বিওএফ প্রতিরক্ষা মন্ত্রণালয়ের আওতাধীন একটি রাষ্ট্রীয় প্রতিষ্ঠান, যা ১৯৮৮ সাল পর্যন্ত ‘বাংলাদেশ অর্ডন্যান্স ফ্যাক্টরি বোর্ড’ কর্তৃক পরিচালিত হয়ে আসছিল। তবে ৪ ডিসেম্বর ১৯৮৮ সাল থেকে কারখানাটি সরাসরি বাংলাদেশ সেনাবাহিনীর নিয়ন্ত্রণে ও তত্ত্বাবধানে পরিচালিত হচ্ছে। ব্রিগেডিয়ার এম করিম উল্লাহ ছিলেন এই কারখানার প্রথম পরিচালক।। প্রাথমিক পর্যায়ে এখানে প্রযুক্তির মেশিন সেট করা, যন্ত্রপাতি এবং সমর্থন সুবিধা চীন থেকে আনা হয়, কিন্তু পরে অস্ট্রিয়া, অস্ট্রেলিয়া, বেলজিয়াম, জার্মানি ও ইতালি থেকে ধীরে ধীরে প্রযুক্তি যোগ করা হয়। এটি এখন উৎপাদনের জন্য শিল্প কম্পিউটার নিয়ন্ত্রিত প্রসেস/সিস্টেমের প্রযুক্তি ব্যবহার করে। এটি বর্তমানে নিম্নলিখিত কারখানা পরিচালনা করে। ছোট অস্ত্র কারখানা ছোট অস্ত্র গোলাবারুদ কারখানা গ্রেনেড উৎপাদন কারখানা কামান গোলাবারুদ কারখানা সরঞ্জাম উৎপাদন প্ল্যান্ট বাংলাদেশ মেশিন টুলস ফ্যাক্টরী দি সিকিউরিটি প্রিন্টিং কর্পোরেশন (বাংলাদেশ) লিমিটেড Bangladesh Ordnance Factories Bangladesh Ordnance Factories "B.O.F. - About Us"। ২৩ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৩।
কাইল মিলস

কাইল ডেভিড মিলস (ইংরেজি: Kyle David Mills; জন্ম: ১৫ মার্চ, ১৯৭৯) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। ডানহাতি পেস বোলার হিসেবে নিউজিল্যান্ড ক্রিকেট দলে খেলেছেন। একদিনের আন্তর্জাতিক ক্রিকেটে দ্রুতলয়ে রান নেয়ার ক্ষেত্রে তার বেশ সুনাম রয়েছে। ২০০৯ সালের অক্টোবর মাসে তিনি রিলায়েন্স মোবাইল আইসিসি ওডিআই বোলিং র‌্যাঙ্কিংয়ে শীর্ষ স্থানে ছিলেন। ১০ জুন, ২০০৪ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে মিলসের। ফেব্রুয়ারি, ২০০৭ সালে গুরুতরভাবে আহত হওয়ার প্রেক্ষাপটে ২০০৭ বিশ্বকাপ ক্রিকেট থেকে নিজেকে সড়িয়ে নিতে বাধ্য হন। প্যাটেলার অপারেশন শেষে শারীরিক সক্ষমতার বিচারে নভেম্বর/ডিসেম্বর, ২০০৭ সালে দলের সাথে দক্ষিণ আফ্রিকা সফরে যান। টেস্ট দলে অন্তর্ভুক্ত হয়ে পেটের পীড়াজনিত কারণে দ্বিতীয় ও চূড়ান্ত টেস্ট থেকে দূরে সড়ে যান। সুস্থ হয়ে তিন ম্যাচের ওয়ানডে সিরিজ খেলেন ও সর্বোচ্চ উইকেট সংগ্রহকারী হন। তন্মধ্যে নিজস্ব সেরা ৫/২৫ লাভ করেন। ২-১ ব্যবধানে দল সিরিজ হারলেও মিলস ম্যান অব দ্য সিরিজ নির্বাচিত হন। ইন্ডিয়ান প্রিমিয়ার লীগে শেন বন্ডের চুক্তিবদ্ধতাজনিত অনুপস্থিতির কারণে একদিনের আন্তর্জাতিক দলে তার ঠাঁই হয়। ২০০৯ সালের আইসিসি বিশ্ব টুয়েন্টি২০ প্রতিযোগিতায় খেলেন তিনি। এছাড়াও তিনি দক্ষিণ আফ্রিকায় অনুষ্ঠিত ২০০৯ সালের আইসিসি চ্যাম্পিয়ন্স ট্রফিতে দলকে ফাইনালে নিয়ে যেতে বিরাটভাবে সহায়তা করেন। কিন্তু চূড়ান্ত খেলায় তার দল অস্ট্রেলিয়ার কাছে হেরে যায়। নিউজিল্যান্ডের পরবর্তী ওডিআই সিরিজে আবুধাবিতে অনুষ্ঠিত খেলায় পাকিস্তানকে ২-১ ব্যবধানে পরাজিত করে তার দল। কিন্তু আউটের জন্যে অতিরিক্ত আবেদন এবং অশালীন ভাষা প্রয়োগ করায় তাকে ম্যাচ ফি’র ২০ শতাংশ অর্থ জরিমানা গুণতে হয়। ১ এপ্রিল, ২০১৫ তারিখে সর্বস্তরের ক্রিকেট থেকে অবসর নেয়ার ঘোষণা দেন তিনি। "Kyle Mills"। CricketArchive। সংগ্রহের তারিখ ২৮ মার্চ ২০১৫।  "Mills claims number-one bowling spot"। ICC। ৬ অক্টোবর ২০০৯। ২০১১-০৭-২৪ তারিখে মূল থেকে আর্কাইভ করা। সংগ্রহের তারিখ ২০০৯-১০-০৭।  "Australia v New Zealand, 2009 Champions Trophy Scorecard, Cricket World, Retrieved 11 November 2009"। ৯ অক্টোবর ২০০৯ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  "Kyle Mills Fined For Double Breach Of Code Of Conduct". Cricketworld.com. 10 November 2009.[স্থায়ীভাবে অকার্যকর সংযোগ] "New Zealand's Kyle Mills retires from all forms of cricket"। New Zealand Herald। ১ এপ্রিল ২০১৫। সংগ্রহের তারিখ ১ এপ্রিল ২০১৫।  "Kyle Mills retires from all cricket"। ESPNcricinfo। ESPN (Sports Media)। ১ এপ্রিল ২০১৫। সংগ্রহের তারিখ ১ এপ্রিল ২০১৫।  ইএসপিএনক্রিকইনফোতে কাইল মিলস (ইংরেজি) ক্রিকেটআর্কাইভে কাইল মিলস (সদস্যতা প্রয়োজনীয়) (ইংরেজি)
ইউক্যালিপটাস

ইউক্যালিপটাস (লাতিন: 'Eucalyptus') Myrtaceae পরিবারের একটি গণের নাম এটি মূলত একটি কাঠের গাছ যা প্রকৃতিগত ভাবে অষ্ট্রেলিয়ায় পাওয়া যায়। যদিও এর আবহাওয়াগত অভিযোজন ক্ষমতার কারণে প্রায় সব মহাদেশেই দেখতে পাওয়া যায়। সারা বিশ্বে ইউক্যালিপটাসের প্রায় ৭০০ প্রজাতি আছে তবে পাপুয়া নিউ গিনি ও ইন্দোনেশিয়া পর্যন্ত এর প্রাকৃতিক ভাবে বিস্তার রয়েছে। পৃথিবীর সর্বত্র ছড়িয়ে ছিটিয়ে আছে এর মাত্র ১৫টি প্রজাতি চালু করা উদ্ভিদ হিসেবে। দ্রুতবর্ধনশীলতা এবং অভিযোজন ক্ষমতার কারণে এটি অনেক দেশেই কাঠের গাছ হিসেবে জনপ্রিয়তা পেয়েছে যদিও উল্লেখ্য যে এই ইউক্যালিপটাসের কোন প্রজাতিই তুষারপাত সহ্য করতে পারে না। এটা উষ্ণমণ্ডলীয় এবং উষ্ণ উভয় প্রকারের জলবায়ুর প্রদেশে বেচে থাকতে সক্ষম। ইউক্যালিপটাস হচ্ছে মোট তিনটি গণের একই উল্লেখিত নাম যাদেরকে এই "eucalypts" নামে ডাকা হয়। অন্য গণ দুটি হচ্ছে কোরিম্বিয়া এবং অ্যাঙ্গোফোরা। ভারতীয় উপমহাদেশের বেশ কিছু জায়গায় উদাহরণস্বরুপ ভারতে, বাংলাদেশে ইউক্যালিপ্টাস গাছকে নীলগিরি বা নীলগিরি গাছ নামে ডাকা হয়। এই গাছের তেলের অনেক ব্যবহার রয়েছে,বিশেষত এন্টিসেপটিক ও পরিষ্কারক হিসেবে, মশা নিধনেও এই তেলের ভূমিকা রয়েছে। কাঠ হিসেবে এর রয়েছে ব্যবহার, বেশ সুদর্শন এর পাতা, মসৃণ কাণ্ড। এদের ফূল সৌন্দর্য্য বৃদ্ধি ছাড়াও বেশ স্বাদিষ্ট মধূ প্রস্তুতে কাজে লাগে। বেশ কিছু ইউক্যালিপ্টাস এর প্রজাতিতে গাম নিঃসরণের কারণে এদেরকে gum tree হিসেবে অভিহিত করা হয়। তবে এর ক্ষতিকর কিছু দিক আছে। এই গাছটিতে অধিক পরিমাণে তেল থাকায় এটা বেশ দাহ্য এবং খোদ এর আবাসভূমি অস্ট্রেলিয়াতে একে অগ্নি সৃষ্টিকারী হিসেবে আখ্যা দেওয়া হয়। তাই আবাসিক এলাকায় বা ঘরবাড়ির কাছে এটাকে কম লাগানো হয়। তবে বড় বড় সড়কের ধারে সারিবদ্ধ ভাবে লাগানো থাকে আর বসন্তে এর চমক লাগানো ফূল দেখে প্রায় চেনাই যায় না যে সারাবছর অনাড়ম্বর থাকা এই বৃক্ষটিকে। ইউক্যালিপ্টাস গাছ আশপাশের প্রায় ১০ ফুট এলাকার ও ভূগর্ভের প্রায় ৫০ফুট নিচের পানি শোষণ করে আকাশে উঠিয়ে দেয়। এই গাছ রাতদিন ২৪ ঘণ্টাই জল শোষণ করে বাতাসে ছাড়ে। এর ফলে মাটিতে জলের ঘাটতি দেখা দেয়। তাই এই গাছ শুষ্ক বা মৌসুমী জলবায়ু যুক্ত পরিবেশের জন্য ক্ষতিকর। এই গাছের আশপাশে অন্য প্রজাতির গাছ জন্মাতে পারে না কারন এই গাছের পাতায় প্রচুর টক্সিন থাকে যা গাছের গোড়ায় পড়ে আশেপাশের মাটিকে বিষাক্ত করে তোলে। এ গাছ মাটিকে শুষ্ক করার ফলে মাটিতে অবস্থিত মিনারেলগুলো আয়ন অবস্থা থেকে বেরিয়ে আসে যার ফলে দেশীয় গাছের বাঁচার ক্ষমতা কমে যায়। কারন দেশীয় যে গাছগুলি আমরা দেখি সেগুলি মাটির মিনারেলগুলোকে আয়ন হিসাবে গ্রহণ করে। মাটিতে মিনারেল গুলো আয়ন হিসাবে থাকলে আমরা তাকে উর্বর জমি বলি। ইউক্যালিপ্টাস গাছ কেটে ফেললেও মাটির উর্বরতা ফিরে আসতে দীর্ঘ সময় লাগে। ইউক্যালিপ্টাস গাছ বর্জন করা উচিত।[তথ্যসূত্র প্রয়োজন] উপকারীতা ইউক্যালিপটাস কচি পাতা রৌদ্রে শুকিয়ে গুড়া করে‌ রাখা দরকার। ঠান্ডা কাশি সর্দি জ্বর হলে উক্ত গুঁড়া এক চামচ করে চা বানিয়ে প্রতিদিন দুইবার খাওয়া দরকার। ঠান্ডা কাশি সর্দি জ্বর রোগের নিরাময় হয়। ইউক্যালিপটাস গাছের পাতায় যে টক্সিনগুলি থাকে সেগুলি থেকে মশা বা বিভিন্ন কীট-পতঙ্গ নাশক তৈরি হয়। যা একদিকে উপকার করে অন্যদিকে এই তেলের ধোঁয়া মানুষের ক্যানসারের ঝুঁকি বাড়ায়। "Eucalyptus L'Hér."। Germplasm Resources Information Network। United States Department of Agriculture। ২০০৯-০১-২৭। ২০১০-০৫-২৯ তারিখে মূল থেকে আর্কাইভ করা। সংগ্রহের তারিখ ২০১০-০২-২৮।  Gledhill, D. (২০০৮)। The Names of Plants (4 সংস্করণ)। Cambridge University Press। পৃষ্ঠা 158। আইএসবিএন 978-0-521-86645-3। সংগ্রহের তারিখ ২০১৩-১১-২২।
আল-আহাদ

আল-আহাদ (আরবি: جمعية العهد, জামায়াত আল-আহাদ) ১৯৩১ সালে গঠিত একটি রাজনৈতিক সংগঠন। মূলত উসমানীয় সেনাবাহিনীতে কর্মরত ইরাকি অফিসাররা এটা গঠন করেন। এদের অধিকাংশই পরবর্তীতে আরব বিদ্রোহের সময় শরীফ হুসাইনের সেনাবাহিনী এবং ফয়সালের সিরিয়ান সেনাবাহিনীতে যোগ দেন। শরীফ হুসাইনের পুত্র আবদুল্লাহকে রাজা ও অপর পুত্র প্রিন্স জাইদ তার ডেপুটি – এই কাঠামোর মধ্যে তারা ইরাকের স্বাধীনতায় বিশ্বাসী ছিলেন। একই সাথে তারা ইরাক ও সিরিয়ার মধ্যে ইউনিয়নের সমর্থক ছিলেন। পরবর্তীতে তারা ব্রিটেনের কাছ থেকে অর্থনৈতিক ও প্রযুক্তিগত সাহায্য পায়। সর্বপ্রথম দামেস্কে এই সংগঠনের বৈঠক অনুষ্ঠিত হয়। এরপর ইরাক বিশেষ করে বাগদাদ ও মসুলসহ অন্যান্য আরব অঞ্চলে এর শাখা প্রতিষ্ঠিত হয়। সংগঠন থেকে আল-লিসান নামক একটি ম্যাগাজিন প্রকাশিত হত। এর ইরাকি সদস্যদের মধ্যে অন্যতম হলেন ইয়াসিন আল-হাশিমি, নুরি আস-সাইদ, জাফর আল-আসকারি এবং মিশরীয় সদস্যদের মধ্যে অন্যতম হলেন জামিল আল-মিদফাই, আজিজ আলি আল-মিসরি। আল-আহাদ তালিম আল-নাকিব নামক সংগঠনের সমর্থনপ্রাপ্ত হয়। এর কাছ থেকে তারা অর্থনৈতিক ও নীতিগত সমর্থন লাভ করে। মুহাম্মদ শরিফ আল-ফারুকি, ব্রিটিশদের সাথে যার সংলাপ আরব বিদ্রোহে ব্রিটিশ সমর্থন যোগাতে সাহায্য করে, তিনি নিজেকে আল-আহাদের সদস্য দাবি করতেন। তবে পরবর্তী গবেষণায় এই দাবির সত্যতা মেলেনি। ১৯২০ সালে ফয়সালের আরব সরকার সিরিয়া থেকে বহিষ্কৃত হওয়ার পর সংগঠনটি আলেপ্পো ও দাইর আজ-জারে এর সদরদপ্তর সরিয়ে আনে। ইরাকে একটি আরব সরকার প্রতিষ্ঠা করা এদের উদ্দেশ্য ছিল। কিন্তু ফয়সালের পতন সংগঠনটিকে দুর্বল করে তোলে এবং শীঘ্রই এর কাজকর্ম বন্ধ হয়ে যায়। বৃহত্তর সিরিয়া সিরিয়ান সোশ্যাল ন্যাশনালিস্ট পার্টি সাইকস-পিকট চুক্তি Ghareeb, Edmund A. Historical Dictionary of Iraq, pp. 59-60. Scarecrow Press, 2004, আইএসবিএন ০-৮১০৮-৪৩৩০-৭ A Peace To End All Peace, David Fromkin, Avon Books, New York, 1990
ভালক্যান (দেবতা)

ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি। ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে। ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী। ভাল্যোন নাম থেকে ইংরেজি "volcano" শব্দটি এসেছে। "History of Vulcan Park"। Vulcan Park। ২০০৮-০২-১৫ তারিখে মূল থেকে আর্কাইভ করা। সংগ্রহের তারিখ ২০০৮-০২-২৪।
নক্ষত্র লম্বন

(জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। নাক্ষত্র লম্বন হল এক ধরনের কৌণিক পরিমাণ যা কোন নক্ষত্র হতে পৃথিবীর কক্ষপথকে ধারণ করে। (জ‌্যোতিঃবিদ্যায় ব্যবহৃত) দুটি পৃথক বিন্দু থেকে দৃষ্ট খ-বস্তুকে দেখার মধ্যে যে পার্থক্য লক্ষিত হয় তাকে লম্বন(Parallax) বলে। পর্যবেক্ষণ বিন্দু দু'টির মধ্যে যে দুরত্ব তা ভূমিরেখা (Baseline) নামে পরিচিত। এই ভূমিরেখা পৃথিবীর কক্ষপথের চতুর্দিকে বার্ষিক গতি হতে সৃষ্ট হয়। এ লম্বনকে বলা হয় বার্ষিক বা সৌরকেন্দ্রিক (helio-centric)।
.এইউ

.এইউ হল অস্ট্রেলিয়ার কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে “.এইউ ডোমেইন কর্তৃপক্ষ। দ্বিতীয় স্তরে সরাসরি .এইউ এর অধীনে কোন ডোমেইন নাম নিবন্ধন করা যায় না (যেমনঃকম্পানির নাম.এইউ)। .এইউ এর অধীনে বিভিন্ন বিষয়শ্রেণীতে বা তৃতীয় স্তরে আবেদন গৃহীত হয়। উদাহরণ, .কম.এইউ এখানে .কম বাণিজ্যিক সংস্থার জন্য যেমনটি যুক্তরাজ্য নিউজিল্যান্ডে করা হয়। অস্ট্রেলিয়ার ফেডারেল সরকারের বিভিন্ন সংস্থার জন্য নির্ধারিত দ্বিতীয় স্তরের ডোমেইন নাম, .গভ.এইউ। এছাড়া তৃতীয় স্তরের কিছু নির্দিষ্ট ডোমেইন নাম অস্ট্রেলিয়ার সরকার তাদের রাজ্যকে চিহ্নিত করার জন্য ব্যবহার করে থাকে। অধিকাংশ ক্ষেত্রে .ইডো.এইই ডোমেইন নামকে রাজ্য সংক্রান ডোমেইন নামের বিষয় শ্রেণীতে ধরা হয়। এইউডিএ .ইডো.এইউ ডোমেইনের নিয়ন্ত্রণের দ্বায়িত্ব “অস্ট্রেলিয়ান ইনফরমেশন এন্ড কমিউনিকেশনস টেকনোলজি ইন ইডোকেসন কমিটির” কাছে অর্পণ করেছে। যা থেকে আবার একটি বিশেষ উপ কমিটি তৈরি করা হয়েছে, “.ইডো.এইউ ডোমেইন নিয়ন্ত্রক কমিটি”। বিদ্যালয় গুলোতে সাধারনত স্থানের নামের সাথে মিলিয়ে ডোমেইন নাম প্রদান করা হয়। উদাহরণস্বরুপ, পশ্চিম অস্ট্রেলিয়ার কোন বিদ্যালয়ের জন্য “বিদ্যালয়ের নাম.ডব্লিউএ.ইডো.এইউ” (schoolname.wa.edu.au)। একইভাবে ভিক্টোরিয়ার বিদ্যালয়ের জন্য .ভিক, দক্ষিণ অস্ট্রেলিয়ার জন্য .এসএ, তাসমানিয়ার .তাস, নর্দান টেরিটোরির জন্য .এনটি ও অস্ট্রেলিয়ার ক্যাপিটাল টেরিটোরির জন্য .এসিটি।যাইহোক, ইন্টারনেট সার্ভিস নাম পরিবর্তন হওয়ার পর কুইন্সল্যান্ডের স্টেট স্কুলগুলোও তাদের ডোমেইন নাম schoolname.qld.edu.au থেকে schoolname.eq.edu.au তে পরিবর্তন করে। অবশ্য এটি প্রাইভেট বিদ্যালয়গুলোর জন্য প্রযোজ্য নয়। মাঝে মাঝে ডোমেইন নাম চতুর্থ স্তর পর্যন্তও হয়ে থাকে যেমন, schoolname.schools.nsw.edu.au। বিশ্ববিদ্যালয় পর্যয়ের কিছু কিছু শিক্ষাপ্রতিষ্ঠানের ডোমেইন নামের সাথে রাজ্যের নাম যোগ করতে হয়না। উদাহরণ স্বরুপ পশ্চিম অস্ট্রেলিয়ার এডিথ কাউন বিশ্ববিদ্যালয় ecu.wa.edu.au এর পরিবর্তে ecu.edu.au ব্যবহার করে। ভিক্টোরিয়ার মোনস বিশ্ববিদ্যালয় monash.vic.edu.au এর পরিবর্তে monash.edu.au ব্যবহার করে। কারণ অস্ট্রেলিয়ার রাজ্য সরকার শুধু প্রাথমিক ও মাধ্যকি শিক্ষার দ্বায়িত্ব বহন করে। বিশ্ববিদ্যালয় পর্যায়ের প্রতিষ্ঠানের দ্বায়িত্ব কমনওয়েল্থ এর। এরকম কয়েকটি প্রতিষ্ঠান অস্ট্রেলিয়ার কয়েকটি রাজ্যে রয়েছে। "Application of auDA Published Policies to the edu.au 2LD"। auDA। ফেব্রুয়ারি ২০০৪। ২৫ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ৬ জুন ২০০৭।  IANA WHOIS for .au auDA AusRegistry List of registrars accredited by AusRegistry Australian Domainer Forum Australian Domainers Community
.এও

.এও হল অ্যাঙ্গোলার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অ্যাগোস্টিনহু নিতু বিশ্ববিদ্যালয়ের প্রকৌশল কলেজ এটি নিয়ন্ত্রণ করে থাকে। নিবন্ধনের জন্য আবেদন শুধু তৃতীয় স্তরে গ্রহণ করা হয় যদিও গুগল সার্চ ইঞ্জিনে কিছু দ্বিতীয় স্তরের ডোমেইন নাম প্রদর্শন করে। (ফরাসি) Google first to use .it.ao ওয়েব্যাক মেশিনে আর্কাইভকৃত ২৩ জুলাই ২০১২ তারিখে : Article of Zorgloob.com about Google Angola. IANA .ao whois information Registrar Information about African domain names
.এআর

.এআর হল আর্জেন্টিনার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এনআইসি আর্জেন্টিনা এটি নিয়ন্ত্রণ করে থাকে। ২০০৮ সালের নভেম্বরে ডোমেইন নামের জন্য কিছু বিশেষ বর্ণের ব্যবস্থা করা হয় তার মধ্যে, ñ, ç, á, é, í ó, ú, ä, ë, ï, ö, ও ü উল্লেখযোগ্য। এছাড়া সরকারি ওয়েবসাইটের নামের ক্ষেত্রে .gob.ar ব্যবহার করা হয়। (.gob stands for "gobierno", সরকারের স্প্যানিশ রুপ)। "Aprueban la incorporación de la letra Ñ a los dominios argentinos en Internet"। infobaeprofesional.com। ২০০৯-০২-০৬ তারিখে মূল থেকে আর্কাইভ করা। সংগ্রহের তারিখ ২০০৮-১২-১৫।  NIC Argentina Resolution N° 904/2008 about tur.ar domains IANA .ar whois information
ট্রেবল (ফুটবল)

ট্রেবল (ইংরেজি: Treble) শব্দটি ফুটবলে ব্যবহৃত হয় একটি দলের একই মৌসুমে তিনটি শিরোপা জয়কে বুঝাতে। ঘরোয়া লীগের সর্বোচ্চ আসর, ঘরোয়া কাপ এবং মহাদেশীয় কাপ জয়কে ট্রেবল বলা হয়। অবশ্য কখনও কখনও এটি একটি দেশের ফুটবল প্রতিযোগিতাগুলোর গঠনের উপর নির্ভর করে। তবে যেসব প্রতিযোগিতা শুধুমাত্র একটি ম্যাচ বা একটি দুই লেগের ম্যাচ নিয়ে গঠিত (যেমন: এফএ কমিউনিটি শিল্ড, স্পেনীয় সুপার কাপ, রিকোপা সুদামেরিকানা, উয়েফা সুপার কাপ) সেসব প্রতিযোগিতাকে ট্রেবলের অংশ হিসেবে গন্য করা হয় না। ফিফা ক্লাব বিশ্বকাপকেও ট্রেবলের অংশ হিসেবে ধরা হয় না। আবার একটি মহাদেশীয় ট্রেবল বলতে বুঝায় কমপক্ষে একটি মহাদেশীয় শিরোপা জয় এবং একটি ঘরোয়া ট্রেবল জয় - সাধারণত ঘরোয়া লীগ এবং দুইটি অন্যান্য ঘরোয়া প্রতিযোগিতা। একটি ক্লাবের এক মৌসুমে নিজ দেশের সর্বোচ্চ লীগ জয় এবং দ্বিতীয় কোনো প্রধান ঘরোয়া শিরোপা জয়কে বলা হয় দ্য ডাবল। এর সাথে একই মৌসুমে ঐ ক্লাবের মহাদেশীয় শিরোপা জয়কে ট্রেবল বলা হয়। ট্রেবল শিরোপা প্রথম জিতে ব্রাজিলীয় ক্লাব স্যান্তোস, ১৯৬২ সালে। ঐ বছর তারা জিতে ক্যাম্পিওনাতো পাউলিস্তা (প্রাদেশিক লীগ), তাকা ব্রাজিল (জাতীয় লীগ) এবং কোপা লিবের্তাদোরেস (মহাদেশীয় প্রতিযোগিতা)। স্যান্তোসই একমাত্র দক্ষিণ আমেরিকান ক্লাব যারা ট্রেবল জিতেছে। এরপর থেকে ৭টি ইউরোপীয় ক্লাব, ৬টি আফ্রিকান ক্লাব, ২টি ওসেনীয় ক্লাব, ১টি এশিয়ান ক্লাব এবং ২টি উত্তর আমেরিকান ক্লাব ট্রেবল জিতেছে। মরোক্কোর ক্লাব রাজা কাসাব্লাংকার ১৯৯৯ মৌসুমকে মহাদেশীয় ট্রেবলও বলা হয়। ঐ মৌসুমে তারা সিএএফ চ্যাম্পিয়নস লীগ, সিএএফ সুপার কাপ এবং আফ্রো-এশিয়ান ক্লাব চ্যাম্পিয়নশিপ জিতে। মিশরীয় ক্লাব আল-আহলি একমাত্র ক্লাব যারা এই ধরনের ট্রেবল একাধিকবার জিতেছে। তারা ২০০৫ এবং ২০০৬ মৌসুমে টানা দুইবার ট্রেবল জিতে। ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে। ২০১৩ সালে, জার্মান ক্লাব বায়ার্ন মিউনিখ সপ্তম ইউরোপীয় ক্লাব হিসেবে ট্রেবল জিতে। ঘরোয়া ট্রেবল বলতে বুঝায় একটি দলের এক মৌসুমে নিজ দেশের সর্বোচ্চ লীগ জয় এবং অন্য দুইটি প্রধান ঘরোয়া শিরোপা জয়। অনেক দেশেই দ্বিতীয় কোন ঘরোয়া (লীগ কাপ) প্রতিযোগিতা নেই, ফলে সেসব দেশে ঘরোয়া ট্রেবল অর্জন করা অসম্ভব। ব্রাজিলে “ট্রিপল ক্রাউন” নামে একটি অদাপ্তরিক পরিভাষা চালু আছে। যে দল এক মৌসুমে জাতীয় লীগ, জাতীয় কাপ এবং প্রাদেশিক লীগ জিতে তাদেরকে এই নাম দেওয়া হয়। ইংল্যান্ডে ঘরোয়া ট্রেবল সম্ভব হলেও, আজ পর্যন্ত তা কেউ জিততে পারেনি। Spiers, Graham (১ জানুয়ারি ২০০৮)। "Walter Smith demands final push as Rangers target domestic treble"। দ্য টাইমস। সংগ্রহের তারিখ ১৭ জুন ২০১৩। [স্থায়ীভাবে অকার্যকর সংযোগ] Ralston, Gary (২৬ সেপ্টেম্বর ২০০৮)। "Domestic treble for Rangers will make up for failure in Europe, says Pedro Mendes"। ডেইলি রেকর্ড। সংগ্রহের তারিখ ১৭ জুন ২০১৩।  "FIFA.com - Raja aiming high once more"। ফিফা। ২৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  "Inter join exclusive treble club"। উয়েফা। সংগ্রহের তারিখ ১৭ জুন ২০১৩।  ঘরোয়া ট্রেবলের তালিকা - RSSSF
.এএস

.এএস হল আমেরিকান সোমোয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএস ডোমেইন রেজিস্ট্রি এটি নিয়ন্ত্রণ করে থাকে। নাগরিকদের জন্য কোন সীমাবদ্ধতা নেই ও অনেক এএস ডোমেইন নাম জনগণ, বিভিন্ন ধরনের কম্পানি, সংস্থা এ ডোমেইন ব্যবহার করে থাকে। এছাড়া নরওয়ে ও ডেনমার্কের বিভিন্ন জয়েন্ট স্টক কম্পানি .এএস ডোমেইন ব্যবহার করে থাকে। বিভিন্ অটোনোমাস সিস্টেম অথবা ওয়েবসাইট তথ্য বিতরনের কাজে .এএস ডোমেইন ব্যবহার করে থাকে। যেমন, bgp4.as IANA .as whois information
.এটি

.এটি অস্ট্রিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে নিক.এটি। .এটি দ্বিতীয় স্তরের টপ লেভেল ডোমেইন। .এটি এর আওতায় সরাসরি নিবন্ধ করা যায়। ইংরেজি অক্ষরের ডোমেইন নামের জন্য আবেদন করতে হয় যা .এটি দ্বারা শেষ হয়। .এটি ডোমেইন নাম ডোমেইন হ্যাকেও ব্যবহার করা হয়। .এটি এর আগের নামটি অবশ্যই তিন অক্ষরের হতে হবে। যেমন, কেউ তার নিজের নামের জন্য আবেদন করলে তা অবশ্যই তিন অক্ষর (bor.at) হতে হবে। আন্তর্জাতিক ডোমেইন নাম নিবন্ধনের জন্য অঅবেদনও গ্রহণ করা হয়। "Legal issues"। ১৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  "Charset & Converter"। ১০ মে ২০০৬ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৩।  NIC.AT Website IANA .at whois information Private Individuals .at Registrars Website
.এডব্লিউ

.এডব্লিউ হল আরুবার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয সংকেত ও ডোমেইন সাফিক্স। এর নিয়ন্ত্রণকারী সংস্থা হল, সেতার। নিবন্ধনের জন্য সরাসরি .এডব্লিউ এর জন্য আবেদন গ্রহণ করা হয়। এছাড়া সাবডোমেইনের অধীনেও আবেদন গ্রহণ করা হয়। যেমন ব্যবসায়িক কাজে .com.aw ব্যবহার করা হয়। অধিকাংশ নিবন্ধন প্রক্রিয়া সেতার এর মাধ্যমে করা হয়। IANA .aw whois information
.এএক্স

.এএক্স হল অলান্দ দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৬ সালে এর অনুমোদন দেওয়া হয়। এর পূর্বে অলান্দের অধিকাংশ ওয়েবসাইট .aland.fi সাবডোমেইন এর আওতায় নিবন্ধিত ছিল। ১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরন করা হয় .এএক্স নামে তাদের ডোমেইন নাম পরিবর্তনের জন্য।[১] ৯ জুন, ২০০৬ সালে ICANN টপ লেভেল ডোমেইন হিসেবে .এএক্স এর অনোমদন দেয়।[২] ১৫ আগস্ট, ২০০৬ সাল থেকে এটি সক্রিয় হয়।[৩] ^ Adopted Resolutions, special meeting of the board of ICANN ^ IANA Report on Delegation of the .AX Top-Level Domain, from IANA website ^ Ansökan om domännamn, The government of Åland's domain registration website IANA .ax whois information
.এজেড

.এজেড আজারবাইজানের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আজারবাইজান কমিউনিকেসনস এটি নিয়ন্ত্রণ করে থাকে। কিছু দ্বিতীয় ম্তরের ডোমেইন হল, com.az, net.az, int.az, gov.az, org.az, edu.az, info.az, pp.az, mil.az, name.az, pro.az, biz.az and co.az। IANA .az whois information
.ওয়াইই

.ওয়াইই হল ইয়েমেনের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। মোট আটটি দ্বিতীয় স্তরের ডোমেইন রয়েছে। সেগুলো হল, com.ye: ব্যবসায়িক কাজে ব্যবহৃত co.ye: কম্পানি ltd.ye: লিমিটেড কম্পানি me.ye: ব্যক্তিগত net.ye: নেটওয়ার্ক প্রোভাইডর org.ye: অলাভজনক প্রতিষ্ঠান plc.ye gov.ye: সরকারি বিভিন্ন সংস্থা IANA .ye whois information